ডিএমপি কমিশনার শফিকুল ইসলামকে বন্ধুমহল ফুলের শুভেচ্ছা | News 71 Online
চুয়াডাঙ্গা জেলার আলমডাঙ্গা থানার কৃতি সন্তান জনাব মোহাম্মদ শফিকুল ইসলাম বিপিএম (বার) কে মাননীয় প্রধানমন্ত্রী কৃষকরত্ন জননেত্রী শেখ হাসিনার নেতৃত্বাধীন সরকার ঢাকা মহানগর পুলিশের (ডিএমপি) কমিশনার হিসেবে নিয়োগ দেয়ায় তাঁর বন্ধুমহল ১১ সেপ্টেম্বর ২০১৯ রোজ বুধবার অভিনন্দন ও ফুলের শুভেচ্ছা জানান এবং সুস্থ শরীরে দীর্ঘ জীবন কামনা করেন।
ফুলের শুভেচ্ছা জানানোর সময় বাংলাদেশ কৃষক লীগের দপ্তর সম্পাদক অধ্যাপক নাজমুল ইসলাম পানু নিউজ৭১ পত্রিকাকে জানান জনাব মোহাম্মদ শফিকুল ইসলাম ছাত্রজীবন থেকেই সাধারন মানুষের কল্যাণে কাজ করে আসছে এবং জীবনের শেষ মুহূর্ত অবধি জনগণের কল্যাণে কাজ করতে চান।
জনাব মোহাম্মদ শফিকুল ইসলামকে ২৮ আগস্ট ২০১৯ রোজ বুধবার স্বরাষ্ট্র মন্ত্রণালয়ের এক প্রজ্ঞাপনে মাধ্যমে ঢাকা মহানগর পুলিশের (ডিএমপি) কমিশনার হিসেবে দায়িত্ব দেওয়া হয়।
জনাব মোহাম্মদ শফিকুল ইসলাম চুয়াডাঙ্গা জেলার আলমডাঙ্গা থানার নওদাবন্দ বিল গ্রামে এক মুসলিম পরিবারে ১৯৬২ খ্রিস্টাব্দে জন্মগ্রহণ করেন। তার পিতার নাম মোঃ শওকত আলী ও মাতার নাম বেগম সুফিয়া খাতুন।
এর আগে তিনি পুলিশের অপরাধ তদন্ত বিভাগের (সিআইডি) প্রধান হিসেবে দায়িত্ব পালন করেছেন। অ্যাডিশনাল আইজিপি মোহাম্মদ শফিকুল ইসলামের সহধর্মিনী খাদিজাতুল কুবরা একজন গৃহিনী। তাদের দুটি কন্যা সন্তান রয়েছে।
তিনি অতিরিক্তি পুলিশ কমিশনার এবং পুলিশ কমিশনার হিসাবে চট্টগ্রাম মেট্রোপলিটন পুলিশে দায়িত্ব পালন করেন। তিনি ডিআইজি হিসেবে চট্টগ্রাম রেঞ্জ এবং ঢাকা রেঞ্জের দায়িত্ব পালন করেন।
এরপর পদন্নোতি প্রাপ্ত হয়ে অ্যাডিশনাল আইজিপি হিসাবে এন্টি টেররিজম ইউনিটে এবং পরবর্তীতে অ্যাডিশনাল আইজিপি হিসাবে পুলিশ হেডকোয়ার্টাসে যোগদান করেন। সর্বশেষ পুলিশের অপরাধ তদন্ত বিভাগের (সিআইডি) দায়িত্ব পালন করেন শফিকুল ইসলাম।
পেশাদারিত্ব, সততা ও দক্ষতার স্বীকৃতি হিসাবে তিনি পরপর দুইবার বাংলাদেশ পুলিশের সর্বোচ্চ পুরস্কার বিপিএম পদক লাভ করেন। ২০১৪ সালে ডিআইজি, চট্টগ্রাম রেঞ্জ এবং ২০১৭ সালে ডিআইজি, ঢাকা রেঞ্জে দায়িত্বপালনকালে তিনি এই স্বীকৃতি পান।
শিক্ষা জীবনে তিনি আলমডাঙ্গা পাইলট উচ্চ বিদ্যালয় হতে এসএসসি এবং আলমডাঙ্গা ডিগ্রি কলেজ হতে এইচএসসি পাশ করেন এবং শেরেবাংলা কৃষি বিশ্ববিদ্যালয় হতে এগ্রিকালচার বিষয়ে কৃতিত্বের সাথে অনার্স ও মাস্টার্স ডিগ্রি লাভ করেন।
অ্যাডিশনাল আইজিপি মোহাম্মদ শফিকুল ইসলাম বিপিএম (বার) ৮ম বিসিএস এর মাধ্যমে বাংলাদেশ পুলিশে যোগদান করেন। কর্মজীবনের শুরুতে তিনি এএসপি হিসাবে চট্টগ্রাম মেট্রোপলিটন পুলিশ, খাগড়াছড়ি জেলা ও মৌলভীবাজার জেলায় দায়িত্ব পালন করেন। এরপর পদোন্নতি পেয়ে অতিরিক্ত পুলিশ সুপার পদে খাগড়াছড়ি জেলা ও ঢাকা মেট্রোপলিটন পুলিশে দায়িত্ব পালন করেন।
পুলিশ সুপার হিসাবে ৭ এপিবিএন-পটুয়াখালী জেলা, ২ এপিবিএন-সুনামগঞ্জ জেলা, কুমিল্লা জেলায় পেশাদারিত্বের সাথে উপর অর্পিত দায়িত্ত্ব পালন করেন।
12.09.2019 | 12:08 AM | সর্বমোট ৪৭৩ বার পঠিত
ডিএমপি কমিশনার শফিকুল ইসলামকে বন্ধুমহল ফুলের শুভেচ্ছা" data-width="100%" data-numposts="5" data-colorscheme="light">